stanford-oval/wikipedia huggingface dataset:
Leijalautailu
Väistämissäännöt

Väistämissääntöjen tunteminen on tärkeää, jotta vilkkaalla rannalla kaikki sujuisi turvallisesti ja joustavasti. Säännöt ovat yksikäsitteiset ja koskevat niin aloittelijoita kuin kokeneempiakin ympäri maailmaa.
Väistämissäännöt > Vasen käsi väistää

Yleisesti leijalautailijoille pätevät normaalit merellä liikkumisen väistämissäännöt:
Kohdattaessa sillä ajajalla, jolla on tuuli menosuuntaan nähden vasemmalla, on väistämisvelvollisuus (eli normaalisti ajaen vasen käsi on edellä ja leija vasemmalla puolella). * Mikäli molemmat ajajat menevät samaan suuntaan, on tuulen puolella (ns. yläpuolella) ajavalla väistämisvelvollisuus.
Ohitettaessa ohitettava ei saa äkillisesti ja ilmoittamatta muuttaa kurssia, vaan hänen on jatkettava suoraan kulkusuuntansa mukaisesti.
Samalla korkeudella kohdattaessa molemmat leijalautailijat siirtävät leijaansa välttääkseen toisen leijan narut.
Rannasta lähtevällä ja rantaan tulevalla leijalautailijalla on etuajo-oikeus muihin lautailijoihin nähden. Näiden kohdatessa rannasta lähtevällä leijalautailijalla on etuajo-oikeus.
Väistä aina leijaa nostavaa lautailijaa. Leijan lähettäjän pitää ilmoittaa lähellä oleville, että hän aikoo nostaa leijan ilmaan.
Hypättäessä leijalautailijan tulee varmistaa, että tuulen alapuolella, takana tai vastaan ei ole tulossa toista leijailijaa tai muita, joiden päälle hän voisi ajautua hypyn aikana tai sen jälkeen.
Älä aja liian lähellä toisen lautailijan takana, koska edessä olevalla ei ole tilaa kääntyä ja et ehdi pysähtyä, jos hän joutuu äkillisesti pysähtymään ja nostamaan leijan ylös.
Järjestöt

Suomessa lajijärjestönä toimii Suomen Purjelautaliiton Kite-jaos. Suomen Purjelautaliitto on Suomen Purjehtijaliiton jäsenseura. Suomessa toimii leijalautailunopettajia, joiden kautta lajiin voi tutustua. Yksi suurimmista kansainvälisistä koulutukseen keskittyneistä järjestöistä on IKO, International Kiteboarding Organization.
Aiheesta muualla

Wikimedia Commonsissa on kuvia tai muita tiedostoja aiheesta .
Aloittajan opas leijalautailun & leijahiihdon aloittamiseen
Suomen Purjelautaliiton Kite-jaos
IKO, International Kiteboarding Organization (englanniksi)
International Kiteboarding Association, ISAF:in alainen luokkaliitto
Leijalautailussa käytettäviä välineitä
Leijalautailija Columbia-joella.
Leijalautailua Hangon Lilla Tallholmen ja Råuddenin välillä
Dugongi

| Dugongi |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sireenieläimet Sirenia
Heimo::  Merilehmät Dugongidae
Alaheimo::  Dugonginae  Gray, 1821
Suku::  Dugong  Lacépède, 1799
Laji::  dugon
Kaksiosainen nimi
 Dugong dugon  (Müller, 1776) 
 Dugongin levinneisyys
Katso myös
   Dugongi Wikispeciesissä   Dugongi Commonsissa 
Infobox OKNimi-testi OKIUCN-testi OK: 
Dugongi (Dugong dugon) on sireenieläinten lahkoon kuuluva nisäkäs yhdessä manaattien ja sukupuuttoon kuolleen stellerinmerilehmän kanssa. Nimi dugongi tulee malaijin kielen sanasta ”duyung”, joka tarkoittaa merenneitoa.
Ulkonäkö ja koko

Dugongi on sireenieläinten lahkon pienikokoisin jäsen. Aikuiset yksilöt ovat yleensä alle kolme metriä pitkiä, ja painavat suurimmillaan 420 kilogrammaa. Syntyessään dugongi painaa 20–35 kilogrammaa, ja on 100–120 senttimetrin pituinen.
Levinneisyys

Dugongien levenneisyysalue käsitti joskus tropiikissa koko Tyynenmeren ja Intian valtameren. Nykyään suurimmat populaatiot asuvat Isolla valliriutalla Australiassa ja Torresinsalmessa Uudesta-Guineasta etelään. Pienempiä populaatioita löytyy Mosambikin, Egyptin ja Kenian rannikolta sekä Palaulta. 22. tammikuuta 2003, 70 vuotta katoamisensa jälkeen, löydettiin yksi dugongi Tansanian rannikolta.
Ravinto

Dugongit ovat erikoistuneet syömään ja laiduntamaan meriruohoa. Ne etsiytyvätkin yleensä mataliin lahtiin, eivätkä yleensä suorita suuria kausittaisia muuttoja.
Lisääntyminen

Dugongit tulevat sukukypsiksi vasta 9–10 vuoden iässä. Ne saavat yleensä vain yhden poikasen kerrallaan 3–7 vuoden välein. Poikanen syntyy matalassa vedessä, ja emo hoitaa sitä kolme vuotta.
Fokaan pylväs

Fokaan pylväs
Fokaan pylväs on Forum Romanumille Rostran eteen vuonna 608 pystytetty muistopylväs. Se pystytettiin keisari Fokaan (602–610) kunniaksi ja on viimeinen Forum Romanumille tehty rakennelma.
13,6 m korkea korinttilainen pylväs seisoo kuutionmuotoisella valkealla marmorisokkelilla. Sokkelin tiilistä tehty jalusta ei ollut aikoinaan esillä, vaan löydettiin vasta 1800-luvulla tehdyissä kaivauksissa. Pylväs itse on peräisin jostakin aiemmasta rakennuksesta (mahdollisesti 100-luvulta). Pylvään huipulla oli kullattu Fokaan patsas, mutta luultavasti se ei pysynyt siellä pitkään. Vuonna 610 Fokas kukistettiin, häntä kidutettiin ja hänet surmattiin. Kaikki Fokasta esittävät patsaat kaadettiin. Pylväs sijaitsee edelleen samalla paikalla, jonne se pystytettiin. Se näkyy kauas ja on siksi ollut Forum Romanumin maamerkki. Se esiintyy useissa aluetta esittävissä maisemamaalauksissa.
Ei ole tiedossa, minkä asian johdosta pylväs pystytettiin. Erään tiedon mukaan pylvään pystytti paavi palkinnoksi tuesta Konstantinopolin patriarkan arvonimeä koskevassa kiistassa. Konstantinopolia pääkaupunkinaan pitävä Fokas oli poistanut Konstantinopolilta ekumeenisen patriarkan arvonimen ja antoi sen Rooman paaville. Fokas oli myös vuonna 608 antanut paavi Bonifatius IV:lle (608–615) luvan muuttaa Pantheon kirkoksi. Toisen tiedon mukaan pylvään pystytti Ravennassa toiminut sotilaallinen kuvernööri eli  eksarkki Smaragdus.
Aiheesta muualla

Kuvia tai muita tiedostoja aiheesta Fokaan pylväs Wikimedia Commonsissa
Ramair

| Ramair |
| --- | --- |
 IATA:    –  ICAO: RMY 
Perustettu:  1997
Lakkautettu:  1999
Laivaston koko:  5
Solmukohdat:  Tšeljabinskin lentoasema Sharjahin lentoasema
Kotipaikka:  Tšeljabinsk
Ramair (ven. Рамаэр, ICAO: RMY) oli venäläinen rahtilentoyhtiö. Vuonna 1997 perustettu yhtiö lensi tilauslentoja Tšeljabinskin lentoasemalta ja Sharjahin lentoasemalta. Se lopetti toimintansa vuonna 1999.
Laivasto

Ramair käytti toimintansa aikana seuraavia viittä lentokonetta.
1 Jakovlev Jak-40
3 Iljušin Il-18D
1 Iljušin Il-18Gr
Onnettomuudet

17. joulukuuta 1997: Ramairin lennolla 202 ollut Iljušin Il-18Gr ajautui kiitotien päästä yli Johannesburgin lentoasemalla, kun miehistö keskeytti lähtökiidon liian myöhään. Nokkapyörä osui kiitotien päätyvaloon ja vasen pääteline katkesi osuttuaan betonikappaleeseen. Koneessa oli viiden tonnin ylikuorma ja sen painopiste oli hyväksyttyjen rajojen ulkopuolella.
Lennolla 202 vaurioitunut Il-18Gr.
Orjol Avia

| Orjol Avia |
| --- | --- |
 IATA: R6  –  ICAO: UVL 
Perustettu:  1992
Lakkautettu:  1998
Laivaston koko:  14
Solmukohdat:  Lipetskin lentoasema Orjolin lentoasema
Kotipaikka:  Moskova
Orjol Avia (ven. Орёл Авиа, usein virheellisesti myös Orel Avia; IATA: R6, ICAO: UVL) oli venäläinen lentoyhtiö. Vuonna 1992 perustetun yhtiön solmukohdat olivat Lipetskin lentoasema ja Orjolin lentoasema. Se yhdistyi Vnukovo Airlinesiin vuonna 1998.
Laivasto

Orjol Avia käytti toimintansa aikana seuraavia 14 lentokonetta.
2 Antonov An-32B
1 Antonov An-124-100
3 Jakovlev Jak-40
1 Jakovlev Jak-40K
4 Jakovlev Jak-42D
3 Tupolev Tu-204
Aiheesta muualla

Kuvia tai muita tiedostoja aiheesta Orjol Avia Wikimedia Commonsissa
Orjol Avian Jak-42D Helsinki-Vantaalla vuonna 1995.
Paula Abdul

| Paula Abdul |
| --- | --- |
 Paula Abdul vuonna 2005.
Henkilötiedot
Koko nimi:  Paula Julie Abdul
Syntynyt: 19. kesäkuuta 1962 (ikä 62) San Fernando, Kalifornia
Ammatti:  tanssija koreografi laulaja televisiokasvo
Muusikko
Aktiivisena:  1980–
Tyylilajit:  popmusiikki, soul ja nykyaikainen R&B 
Levy-yhtiöt:  Virgin Records, Concord Records ja Mercury Records 
Aiheesta muualla
paulaabdul.com
  [ Muokkaa Wikidatassa ] [ ohje ]  
Paula Julie Abdul (s. 19. kesäkuuta 1962 San Fernando, Kalifornia) on yhdysvaltalainen tanssija, koreografi, laulaja ja televisiokasvo.
Paula Abdul aloitti uransa Los Angeles Lakersin cheerleaderinä. Hän nousi kuuluisuuteen nopeasti, kun hän alkoi musiikkivideoiden yleistyessä tehdä niihin koreografioita ja esiintyä itsekin videoilla.  1980-luvun lopulla ja 1990-luvun alussa hän nousi laulajana maailmanlaajuiseen suosioon hiteillään ”Straight Up”, ”Forever Your Girl”, ”Cold Hearted Snake”, ”(It’s Just) The Way That You Love Me” ja ”Opposites Attract”.
Abdul nousi uudelleen julkisuuteen, kun hänestä tuli maailmanlaajuisesti tunnettu nimi American Idolin sympaattisena tuomarina vuonna 2002. Hän toimi tuomarina yhteensä kahdeksan tuotantokauden ajan, vuoteen 2009 asti. American Idolin yhdeksännellä kaudella Abdul esiintyi finaalissa vierailevana tähtenä.
Paula Abdul syyttää pitkästä tauostaan lento-onnettomuutta, johon hän joutui vuonna 1992. Laulaja loukkaantui pakkolaskussa niin, että hän joutui luopumaan erittäin menestyksekkäästä poptähden urastaan kolmen vuoden kuluttua onnettomuudesta.
Abdulin äiti on kanadalainen konserttipianisti Lorraine Rykiss ja isä on syyrialainen, joka varttui Brasiliassa. Molemmat ovat juutalaisia.
Paula Abdul on myynyt maailmanlaajuisesti yli 53 miljoonaa levyä. Lisäksi hänet on palkittu Grammy-palkinnolla, kahdella Emmy-palkinnolla, kahdella People’s Choice -palkinnolla ja seitsemällä Music TV -palkinnolla.
Julkaisut > Albumit

Forever Your Girl (1988)
Spellbound (1991)
Head over Heels (1995)
Julkaisut > Kokoelmat

Shut up & Dance: Dance Mixes (1990)
The Greatest Hits (2000)
Greatest Hits: Straight Up! (2007)
10 Great Songs (2011)
Icon (2013)
Julkaisut > Singlet ja EP:t

”Cold Hearted Snake” [#2] (1989)
”Cold Hearted Snake” [#1] (1989)
”It’s Just the Way...” (1989)
”Opposites Attract” (1989)
”Forever Your Girl” (1990)
”Straight Up” (1990)
”Knocked Out” (1991)
”Rush Rush” (1991)
”Knocked Out” (UK Remix) (1991)
”Promise of a New Day” (1991)
”Blowing Kisses in the Wind” (1991)
”Vibeology” (1991)
”Will You Marry Me” (1992)
”My Love Is for Real” (1995)
”Crazy Cool” (1995)
”Ain’t Never Gonna Give You Up” (1996)
”Dance Like There's No Tomorrow” (2008)
”I’m Just Here for the Music” (2009)
Aiheesta muualla

Kuvia tai muita tiedostoja aiheesta Paula Abdul Wikimedia Commonsissa
Viralliset kotisivut
Paula Abdul Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Yhdysvallat  Tšekki  Australia  Korea  Kroatia  Alankomaat  Puola 
Taiteenala:  Emmy Awards  MusicBrainz 
Henkilöt:  Deutsche Synchronkartei  Trove  Elonet 
Muut:  Europeana  SNAC  IdRef
Andrew Tate

| Emory Andrew Tate III |
| --- | --- |
 Tate vuonna 2023
Henkilötiedot
Syntynyt: 14. joulukuuta 1986 (ikä 38) Washington D.C., Yhdysvallat
Ammatti:  internet-persoona, potkunyrkkeilijä
Aiheesta muualla
Kotisivu
Emory Andrew Tate III (s. 14. joulukuuta 1986 Washington D.C., Yhdysvallat) on brittiläis-yhdysvaltalainen entinen potkunyrkkeilijä ja internet-persoona.
Elämä ja ura

Tate syntyi Washington D.C.:ssä ja kasvoi Lutonissa Englannissa, jossa hän on viettänyt suurimman osan elämästään. Hän muutti 2010-luvun puolivälissä Romaniaan.
Tate on siirtynyt potkunyrkkeily-uransa jälkeen vaikuttajamarkkinointiin. Hänen sisältöään pidetään laajasti naisvihamielisenä. Tästä johtuen muun muassa palveluntarjoaja YouTube on estänyt Taten kanavan ja poistanut hänen sisältöjään. Myös Tiktok on estänyt hänen sisältöjensä julkaisun. Tate on aiemmin saanut kiellon myös Twitteriin, mutta hänen tilinsä palautettiin marraskuussa 2022.
Rikosepäilyt

Tate on kertonut YouTube-videollaan Romaniaan muuttonsa johtuneen osittain siitä, että maassa on hankalampaa saada väärä syytös raiskauksesta. Huhtikuussa 2022 Romanian poliisi tutki Taten ja hänen veljensä asunnon 21-vuotiaan yhdysvaltalaisnaisen ilmoitettua viranomaisille joutuneensa pysymään asunnossa vastentahtoisesti. Romanian viranomaiset kertoivat saman vuoden heinä-elokuussa Tateen kohdistuvan tutkinnan liittyvän myös epäilyihin ihmissalakuljetuksesta ja raiskauksesta. Elokuussa 2022 viranomaiset sanoivat tutkinnan olevan edelleen käynnissä. Andrew Tate ja hänen veljensä Tristan Tate kiistivät syytteet. Veljekset pidätettiin joulukuussa 2022 ja maaliskuussa 2023 heidät siirrettiin kotiarestiin. Oikeudenkäynnin uskotaan kestävän vuosia.
Vuonna 2023 elokuussa Andrew, Tristan ja kaksi muuta syytettyä päästettiin pois kotiarestista.
Rikosepäilyt > Syyte

Tatea epäiltiin ihmiskaupasta, raiskauksesta sekä järjestäytyneen rikollisryhmän perustamisesta. Samalla pidätettiin hänen veljensä ja kaksi romanialaista. Syyttäjien mukaan rikollisryhmän tarkoitus on ollut värvätä, majoittaa ja käyttää hyväksi naisia pakottamalla heidät tuottamaan pornografista sisältöä, jota on ollut tarkoitus myydä verkossa maksusta.
Kesäkuussa 2023 Romanian viranomaiset lukivat Andrew ja Tristan Tatelle ja kahdelle muulle syytteet raiskauksesta, ihmiskaupasta ja järjestäytyneen rikollisryhmän muodostamisesta. Syyte nimeää seitsemän mahdollista uhria. Heidät oli houkuteltu mukaan rakkauden ja avioliiton lupauksilla.
Rikosepäilyt > Taten näkemys

Taten mielestä häntä ja hänen veljeään koskevat syytteet ovat tekaistuja, hänet on lavastettu syylliseksi ja kyseessä on hyökkäys häntä kohtaan.
Käytös sosiaalisessa mediassa

Vuonna 2022 Taten julkaisut sosiaalisessa mediassa saivat laajaa huomiota ja jopa kansainvälistä huomiota Taten kohdistettua ne ympäristöaktivisti Greta Thunbergiin. Tate ylpeili linkkaamassaan julkaisussa useilla urheiluautoillaan, mihin Thunberg vastasi vihjaamalla että Tatella on pieni penis. Kaksikon julkinen sananvaihto sai maailmanlaajuista mediahuomiota.
Troll-elgen

| Troll-elgen |
| --- | --- |

Ohjaaja:  Walter Fyrst
Käsikirjoittaja:  Alf Rød
Perustuu:  Mikkjel Fønhusin samannimiseen romaaniin
Tuottaja:  Helge Lunde
Säveltäjä:  Erling Nilsen
Kuvaaja:  Ragnar Westfelt
Leikkaaja:  Walter Fyrst Helge Lunde
Pääosat:  Tryggve Larssen Bengt Djurberg Tove Tellback Harald Stormoen
Valmistustiedot
Valmistusmaa:  Norja
Tuotantoyhtiö:  Fyrst-Film
Ensi-ilta:   26. joulukuuta 1927
Kesto:  95 min
Budjetti:  n. 100 000 NOK
Aiheesta muualla
IMDb
Infobox OKNimi-testi OK: 
Troll-elgen on norjalainen Walter Fyrstin ohjaama mustavalkoinen mykkäelokuva vuodelta 1927. Se perustuu Mikkjel Fønhusin samannimiseen romaaniin (suom. Noitahirvi). Elokuva oli yli sadantuhannen kruunun budjetillaan oman aikansa suurimpia norjalaisia tuotantoja, ja siitä tuli yleisömenestys.
Juoni

Kuolleen miehen uskotaan kummittelevan norjalaisen kylän lähimetsissä hirven hahmossa. Kyläläiset yrittävät tuloksetta kaataa hirveä. Eräs metsästäjistä on köyhä talonpoika Hans Trefothaugen, joka on ihastunut Ingridiin, rikkaan suurmaanomistajan Hallstein Rustebakken tyttäreen. Hallstein haluaisi naittaa tyttärensä hevoskauppias Gunnar Sløvikalle, mutta Ingrid ei pidä hänestä. Hallstein on valmis hyväksymään Hansin vävykseen vain, jos tämä tappaa kummitushirven. Eräissä juhlissa Gunnar lähentelee Ingridiä, ja Hansin puolustaessa tätä Gunnar ottaa esiin puukon, mutta sohaisee sillä vahingossa itseänsä. Hansia syytetään puukotuksesta ja hän karkaa kaupunkiin. Hän ei viihdy siellä ja palaa takaisin kotikylänsä lähelle asettuen vanhan metsästäjän Gaupan mökkiin. Gaupa kertoo Hansille, että tappelun silminnäkijät ovat todistaneet hänen syyttömyytensä. Elokuvan lopussa Hans onnistuu kaatamaan kummitushirven ja saa Ingridin.
Rooleissa

| 0 | 1 | 2 |
| --- | --- | --- |
|  Bengt Djurberg  | … |  Hans Trefothaugen   |
|  Tove Tellback  | … |  Ingrid Rustebakke   |
|  Harald Stormoen  | … |  Hallstein Rustebakke   |
|  Tryggve Latssen  | … |  Gaupa   |
|  Einar Tveito  | … |  Gunnar Sløvika   |
|  Hauk Aabel  | … |  johtaja Piper   |
|  Nils Arehn  | … |  P. Rustebakke   |
|  Elsa Dahlstrøm  | … |  palvelijatar Karen   |
|  Egil Hjorth-Jenssen  | … |  palvelija Tølleiv   |
|  Mimi Kihle  | … |  tanssija Bellina   |
|  Julia Lampe  | … |  Turi Trefothaugen, Hansin äiti   |
Aiheesta muualla

Svensk Filmdatabas (ruotsiksi)
Ella-Maria Ervasti

| Henkilötiedot |
| --- | --- | --- | --- |
Syntymäaika: 11. huhtikuuta 2008 (ikä 16)
Syntymäpaikka: {{{syntymäpaikka}}}, Suomi
Pelipaikka: maalivahti
Lempinimi: Eppu
Seura
Seura: Fc Nordsjaelland
Pelinumero: 35
Junioriseurat
{{{juniorivuodet}}}: Leppävaaranpallo
{{{juniorivuodet1}}}: FC Espoo

Ella-Maria Ervasti (s. 11. huhtikuuta 2008) on suomalainen jalkapalloija.
Hän aloitti uransa Leppävaaran pallossa vuonna 2016 ja siirtyi sieltä FC Espoon T07 joukkueeseen vuonna 2019. Vuonna 2022 marraskuussa Ella-Maria siirtyi FC Honkaan T18 SM-joukkueeseen. Kaudella 2023 Ella-Maria teki kahden vuoden sopimuksen Hongan Kansallisen liigan joukkueeseen ja depytoi Kansallisessa liigassa kesällä 2024.
Tammikuussa 2025 Ella-Maria siirtyi 3- vuotisella ammattilaissopimuksella Tanskan pääsarjaan FC Nordsjaellandin riveihin.
Ella-Maria on ollut myös mukana T2008 sekä T2007 syntyneiden suomen maajoukkueissa.
Maajoukkueura > Ensimmäinen maajoukkue

Ella-Marian maajukkueura alkoi vuonna 2022 U15 (T2008) tyttöjen UEFA Deveploment -turnauksesta. Hän pelasi siellä kolmesta pelistä kahdessa, joista hän pelasi toisen kokonaan. Portugali-Suomi pelissä Ella-Maria pelasi 90 minuuttia ja peli päättyi Suomen voittoon 1-0. Belgiaa vastaan Ella-Maria tuli kentälle 41-minuutilla pelin ollessa jo 0-1 Belgialle. Peli päättyi lopulta Belgian 0-1 voittoon. Ella-Maria ei päästänyt turnauksessa yhtään maalia ja toimi myös joukkueen kapteenina. Suomi sijoittui turnauksessa kolmanneksi. Ella-Maria pelasi kokonaisudessaan 120 minuuttia.
Maajoukkueura > T2007 maajoukkue

Ella-Maria toimii T2007 maajoukkueen kapteenina.
2023 Ella-Maria valittiin U16 (T2008) tyttöjen UEFA Deveploment turnaukseen mukaan vuotta nuorempana. Siellä hän pelasi Espanjaa vastaan koko pelin ja peli voitettiin 0-2.  Pelissä Belgiaa vastaan Ella-Maria pelasi toisen puoliajan. Peli voitettiin 6-1. Ella-Maria pelasi turnauksessa 135-minuuttia ja päästi yhden maalin. Suomi voitti turnauksessa kaikki kolme peliään ja sijoittui ensimmäiseksi.
Jääkiekon nuorten naisten maailmanmestaruuskilpailut

| Jääkiekon nuorten naisten maailmanmestaruuskilpailut |
| --- | --- |

Laji:  Jääkiekko
Perustettu:  2008
Joukkueita:  8
Hallitseva mestari:   Kanada
Eniten mestaruuksia:   Yhdysvallat (9)
Aiheesta muualla
IIHF World Women’s U18 Championships
Jääkiekon nuorten naisten maailmanmestaruuskilpailut (engl. IIHF World Women’s U18 Championships) ovat alle 18-vuotiaiden naisten jääkiekon maailmanmestaruuskilpailut, jota järjestää Kansainvälinen jääkiekkoliitto IIHF.
Ensimmäiset kisat pidettiin vuonna 2008 Calgaryssa, Kanadassa, jolloin Yhdysvallat voitti Kanadan loppuottelussa. Mestaruuden ovat voittaneet ainoastaan Yhdysvaltain tai Kanadan joukkueet. Lisäksi Ruotsi on edennyt turnauksessa kaksi kertaa loppuotteluun. Tšekki on yltänyt tähän kerran.
Vuonna 2023 turnauksessa oli käytössä järjestelmä, jossa A-lohkossa pelasivat Kanada, Yhdysvallat, Ruotsi ja Suomi. B-lohkossa pelasivat Japani, Slovakia, Sveitsi ja Tšekki. A-lohkon kaksi parasta joukkuetta pääsi suoraan välieriin. Kaksi viimeiseksi jäänyttä pelasi puolivälierät B-lohkon kahta parasta vastaan.
Vuonna 2024 turnauksessa oli käytössä järjestelmä, jossa kaikki joukkueet jatkoivat puolivälieriin.
Historiaa

Vuonna 2021 kisat oli määrä järjestää Linkopingissä Mjölbyssä, Ruotsissa, samoin vuoden 2022 kisat. Molemmat kuitenkin peruttiin koronaviruspandemian vuoksi. Kun vuoden 2022 Ruotsin-kisat peruttiin, Suomen ja Ruotsin joukkueet kirjelmöivät asiasta Kansainväliselle jääkiekkoliitolle. Joukkueet eivät hyväksyneet sitä, että samaan aikaan liitto kuitenkin järjesti nuorten miesten maailmanmestaruuskilpailut, eikä panostanut tyttöjen maailmanmestaruuskilpailuihin. Myöhemmin vuoden 2022 kisat päätettiinkin järjestää, tosin Ruotsin sijaan Yhdysvalloissa.
Vuoden 2023 kisoissa Suomi laittoi ennakkosuosikki Kanadan ahtaalle välierässä, mutta taipui lopulta jatkoajalla maalein 3–2. Tyttöleijonat ylsi välierässä lähemmäksi loppuottelupaikkaa kuin koskaan aikaisemmin. Kisoja emännöinyt Ruotsi voitti välieräpelissä ylivoimaisen ennakkosuosikin Yhdysvallat maalein 2–1 ja pääsi loppuotteluun toista kertaa kisojen historiassa. Yhdysvalloille tappio oli myös historiallinen, sillä se oli ennen tuota tappiota pelannut aina loppuottelussa. Vuoden 2018 kisoissa Yhdysvallat ja Kanada päätyivät vastakkain jo välierissä, ja tuolloin Ruotsi myös eteni välieristä Venäjä-voitollaan loppuotteluun. Vuonna 2018 loppuottelussa Yhdysvallat oli parempi maalein 9–3, vuonna 2023 Kanada parempi lukemin 10–0.
Vuoden 2024 kisoissa Zugissa Sveitsissä Tšekki järjesti todella suuren yllätyksen voittamalla välierässä Kanadan maalein 4–2. Voitto oli Tšekille ensimmäinen Kanadasta tässä ikäluokassa kautta aikain. Näin Kanada jäi vasta toisen kerran kisojen historiassa ilman loppuottelupaikkaa. Alkulohkossa kolmanneksi sijoittunut Tšekki johti välierää ensi erästä lähtien eikä luovuttanut, vaikka Kanada hallitsi pelitapahtumia ja kiri parhaimmillaan 2–2-tasalukemiin kolmannen erän alussa. Kanada voitti välierän laukaukset nimiinsä 47–12, mutta Tšekin maalivahti Aneta Šenková pelasi erinomaisen ottelun. Kanada oli pelannut tätä ennen vuoden 2024 turnauksessa neljä ottelua ja voittanut ne kaikki yhteismaalein 35–1. Alkusarjassa se voitti muun muassa Tšekin lukemin 8–1 ja Suomen maalein 10–0. Loppuottelussa Yhdysvallat voitti historiansa yhdeksännen ikäluokan maailmanmestaruuden, kun se päihitti Tšekin maalein 5−1. Kanada voitti Suomen pronssiottelussa maalein 8−1. Suomen Emma Ekoluoma ja Tuuli Tallinen valittiin kisojen tähdistökentälliseen. Kanadan huippupuolustaja Chloe Primerano oli kisojen arvokkain pelaaja ja Tähdistökentällisen maalivahdiksi äänestettiin Tšekin Aneta Šenková. Hyökkäyskolmikon Ekoluoman kanssa muodostivat Yhdysvaltojen Josie St. Martin ja Tšekin Adéla Šapovalivová.
Kilpailut

| Kilpailu | Kulta | Hopea | Pronssi | Paikka | Lähde |
| --- | --- | --- | --- | --- | --- |
| 2008 |  Yhdysvallat |  Kanada |  Tšekki |  Calgary |  |
| 2009 |  Yhdysvallat |  Kanada |  Ruotsi |  Füssen |  |
| 2010 |  Kanada |  Yhdysvallat |  Ruotsi |  Chicago |  |
| 2011 |  Yhdysvallat |  Kanada |  Suomi |  Tukholma |  |
| 2012 |  Kanada |  Yhdysvallat |  Ruotsi |  Zlín, Přerov |  |
| 2013 |  Kanada |  Yhdysvallat |  Ruotsi |  Vierumäki, Heinola |  |
| 2014 |  Kanada |  Yhdysvallat |  Tšekki |  Budapest |  |
| 2015 |  Yhdysvallat |  Kanada |  Venäjä |  Buffalo |  |
| 2016 |  Yhdysvallat |  Kanada |  Ruotsi |  St. Catharines |  |
| 2017 |  Yhdysvallat |  Kanada |  Venäjä |  Zlín, Přerov |  |
| 2018 |  Yhdysvallat |  Ruotsi |  Kanada |  Dmitrov |  |
| 2019 |  Kanada |  Yhdysvallat |  Suomi |  Obihiro |  |
| 2020 |  Yhdysvallat |  Kanada |  Venäjä |  Bratislava |  |
| 2021 | Kisat peruttiin koronaviruspandemian vuoksi. | Kisat peruttiin koronaviruspandemian vuoksi. | Kisat peruttiin koronaviruspandemian vuoksi. | Kisat peruttiin koronaviruspandemian vuoksi. |  |
| 2022 |  Kanada |  Yhdysvallat |  Suomi |  Mjölby  Madison, Middleton. Kisoja siirrettiin koronaviruspandemian vuoksi. |  |
| 2023 |  Kanada |  Ruotsi |  Yhdysvallat |  Östersund |  |
| 2024 |  Yhdysvallat |  Tšekki |  Kanada |  Zug |  |
| 2025 |  Kanada |  Yhdysvallat |  Tšekki |  Vantaa |  |
2026:
Kilpailut > Mitalitaulukko

| Sijoitus | Joukkue | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Yhdysvallat | 9 | 7 | 1 | 17 |
| 2. |  Kanada | 8 | 7 | 2 | 17 |
| 3. |  Ruotsi | 0 | 2 | 5 | 7 |
| 4. |  Tšekki | 0 | 1 | 3 | 4 |
| 5. |  Suomi | 0 | 0 | 3 | 3 |
| 5. |  Venäjä | 0 | 0 | 3 | 3 |

Taulukko esittää tilanteen vuoden 2025 maailmanmestaruuskilpailujen jälkeen.
Aiheesta muualla

IIHF: IIHF World Women's U18 Championships (englanniksi)
Eurohockey: IIHF World Women's U18 Championships (englanniksi)
Jääkiekon nuorten naisten maailmanmestaruuskilpailut
2008
|
2009
|
2010
|
2011
|
2012
|
2013
|
2014
|
2015
|
2016
|
2017
|
2018
|
2019
|
2020
|
2021
|
2022
|
2023
|
2024